b'\n_START_ARTICLE_\nJuras Po\xc5\xbeela (1982)\n_START_SECTION_\nBiografija\n_START_PARAGRAPH_\n1988\xe2\x80\x932000\xc2\xa0m. mok\xc4\x97si Vilniaus miesto Antakalnio vidurin\xc4\x97je mokykloje._NEWLINE_2000\xe2\x80\x932004\xc2\xa0m. studijavo informologij\xc4\x85 Vilniaus universiteto Komunikacijos fakultete; \xc4\xafgijo komunikacijos ir informacijos moksl\xc5\xb3 bakalauro laipsn\xc4\xaf._NEWLINE_2004\xe2\x80\x932006\xc2\xa0m. studijavo \xc5\xbeurnalistik\xc4\x85 Vilniaus universiteto Komunikacijos fakultete; \xc4\xafgijo komunikacijos ir informacijos moksl\xc5\xb3 magistro laipsn\xc4\xaf._NEWLINE_2003\xc2\xa0m. pavasario semestre pagal Erasmus program\xc4\x85 sta\xc5\xbeavosi Saxion Hogeschool Ijselland auk\xc5\xa1tojoje mokykloje Nyderlanduose.\n_START_SECTION_\nDarbin\xc4\x97 patirtis\n_START_PARAGRAPH_\n2001\xe2\x80\x932003\xc2\xa0m.\xc2\xa0\xe2\x80\x93 Vilniaus universiteto Komunikacijos fakulteto Integruoto informacijos centro vadybininkas._NEWLINE_2004\xe2\x80\x932006\xc2\xa0m.\xc2\xa0\xe2\x80\x93 Europos Parlamento nario Justo Vinco Paleckio pad\xc4\x97j\xc4\x97jas._NEWLINE_2006\xe2\x80\x932010\xc2\xa0m.\xc2\xa0\xe2\x80\x93 Jaunimo reikal\xc5\xb3 departamento prie Socialin\xc4\x97s apsaugos ir darbo ministerijos direktorius._NEWLINE_2010\xe2\x80\x932012\xc2\xa0m.\xc2\xa0\xe2\x80\x93 Lietuvos Respublikos Seimo nario pad\xc4\x97j\xc4\x97jas\xc2\xa0\xe2\x80\x93 sekretorius, opozicijos lyderio patar\xc4\x97jas._NEWLINE_Nuo 2012\xc2\xa0m.\xc2\xa0\xe2\x80\x93 Lietuvos Respublikos Seimo narys\n_START_SECTION_\nPolitin\xc4\x97 veikla\n_START_PARAGRAPH_\nNuo 2000\xc2\xa0m. Lietuvos socialdemokrat\xc5\xb3 partijos (LSDP) ir LSDP Vilniaus skyriaus narys. Nuo 2006\xc2\xa0m. LSDP Vilniaus skyriaus pirmininko pavaduotojas. LSDP prezidiumo narys._NEWLINE_2004\xe2\x80\x932006\xc2\xa0m.\xc2\xa0\xe2\x80\x93 Lietuvos socialdemokratinio jaunimo s\xc4\x85jungos valdybos narys, tarptautinis sekretorius. \xc4\x96jo Europos jaun\xc5\xb3j\xc5\xb3 socialist\xc5\xb3 organizacijos (ECOSY) biuro nario pareigas._NEWLINE_2003\xc2\xa0m. dalyvavo Europos Jaunimo Konvento d\xc4\x97l ES ateities darbe. 2004\xc2\xa0m. dalyvavo Europos S\xc4\x85jungos Region\xc5\xb3 komiteto darbe._NEWLINE_2011\xe2\x80\x932012\xc2\xa0m.\xc2\xa0\xe2\x80\x93 Lietuvos socialdemokratinio jaunimo s\xc4\x85jungos pirmininkas._NEWLINE_2003\xc2\xa0\xe2\x80\x93 2007\xc2\xa0m. Vilniaus miesto savivaldyb\xc4\x97s tarybos narys; socialini\xc5\xb3 reikal\xc5\xb3 komiteto narys, pirmininko pavaduotojas; peticij\xc5\xb3 komisijos pirmininkas. 2007\xe2\x80\x932011\xc2\xa0m. Vilniaus miesto savivaldyb\xc4\x97s tarybos narys; socialini\xc5\xb3 reikal\xc5\xb3 komiteto pirmininkas. 2011\xe2\x80\x932015\xc2\xa0m. Vilniaus miesto savivaldyb\xc4\x97s tarybos narys (iki 2012\xc2\xa0m.)._NEWLINE_2012\xc2\xa0m. tapo kandidat\xc5\xb3 \xc4\xaf Seim\xc4\x85 LSDP s\xc4\x85ra\xc5\xa1e 9-asis numeris ir buvo i\xc5\xa1rinktas \xc4\xaf 2012\xe2\x80\x932016\xc2\xa0m. kadencijos Lietuvos Respublikos Seim\xc4\x85, kur eina Jaunimo ir sporto reikal\xc5\xb3 komisijos pirmininko pareigas bei dirba Sveikatos reikal\xc5\xb3 komitete._NEWLINE_2016\xc2\xa0m. buvo sveikatos apsaugos ministras._NEWLINE_2016 m. Lietuvos Respublikos Seimo rinkimuose buvo i\xc5\xa1rinktas Seimo nariu pagal LSDP s\xc4\x85ra\xc5\xa1\xc4\x85, ta\xc4\x8diau mir\xc4\x97 pra\xc4\x97jus savaitei po rinkim\xc5\xb3.\n_START_SECTION_\nKontroversijos\n_START_PARAGRAPH_\n2004\xc2\xa0m. J. Po\xc5\xbeelos pavard\xc4\x97 nuskamb\xc4\x97jo, kai jis Vilniaus oro uoste pajuokavo apie bomb\xc4\x85.'